කොරෝනා වෛරස් රෝගීන් වාර්තා වී ඇති ඉන්දියාවේ දිස්ත්‍රික්ක 75 ක් මුළුමනින්ම වසා දැමීමට(lockdown) මධ්‍යම සහ ප්‍රාන්ත රජයන් තීරණය කර ඇති බව එරට මාධ්‍ය වාර්තා කරනවා.මාර්තු 31 දක්වා අන්තර් පළාත් රාජ්‍ය බස් සේවා අත්හිටුවීමට ද තීරණය කර ඇති බව ද සඳහන්.සියළුම ප්‍රාන්තවල ප්‍රධාන ලේකම්වරුන් සහ කැබිනට් ලේකම් සහ අගමැතිගේ ප්‍රධාන ලේකම් සහභාගී වූ ඉහළ පෙළේ රැස්වීමකදී මෙම තීරණ ගෙන තිබෙනවා.මාරාන්තික COVID-19 පැතිරීම පාලනය කිරීමේ අවශ්‍යතාවය සැලකිල්ලට ගනිමින් අන්තර් රාජ්‍ය ප්‍රවාහන බස් රථ ඇතුළු අත්‍යවශ්‍ය නොවන මගී ප්‍රවාහනය සඳහා වන සීමාවන් මාර්තු 31 දක්වා දීර්ඝ කිරීමද  හදිසි අවශ්‍යතාවයක්  බවට එහිදී එකග වී තිබෙනවා.